als_Latn dik_Latn sag_Latn
Deputeti i Nismës për Kosovën, Enver Hoti, ka deklaruar se Nisma është kategorikisht kundër kësaj forme të Demarkacionit dhe nuk do ta votojë atë.
Hoti madje tha se situata është shumë e tensionuar.
“Vendi është katandisur në një situata që mund të ketë pasoja të pariparueshme. Banorët e asaj ane (Rugovë, Pejë, Deçan) janë të tensionuar. Ne e kemi parë me fakte dhe me sytë tanë se si ka humbur Kosova tokë në atë pjesë. Prandaj do të kundërshtojnë me mjete demokratike deri në fund këtë formë të demarkacionit. Po ashtu do t’i mbështesim të gjitha reagimet qytetare që do të vijën për këtë punë”.
Deputeti nga Nisma ka kritikuar edhe njëherë punën e Komisionit Shtetëror për Demarkacionin.
“Komisioni Shtetëror për Demarkacionin po manipulon me popullin duke dhënë të vërteta të shtrembëruara dhe për ta mbuluar punën e keqe të tyre. Nisma është këmbëngulëse dhe veçse e kemi forcuar qëndrimin tonë edhe më shumë se ky Demarkacion nuk është në rregull dhe nuk duhet të kalojë”.
als_Latn als_Latn als_Latn als_Latn als_Latn